पाएं अपने शहर की ताज़ा ख़बरें और फ्री ई-पेपरडाउनलोड करें
भिंड। सोमवार की सुबह सवा ग्यारह बजे पुलिस ने जैसे ही नवजात बच्चे को प्रसूति वार्ड में भर्ती उसकी मां शकीला को सौंपा तो उसकी खुशी का ठिकाना नहीं रहा। शकीला समेत उसके पूरे परिवार की आंखों में 44 घंटे बाद चमक लौट आई। डॉक्टरों ने तत्काल मां शकीला से बच्चे को लेकर एसएनसीयू में भर्ती कराया।
मालूम हो, कि शनिवार को मेहगांव के इस्लाम पुरा निवासी मुख्त्यार खान की पत्नी शकीला ने जिला अस्पताल में नवजात बच्चे को जन्म दिया था। जन्म के कुछ ही देर बाद एक महिला बच्चे को चुरा ले गई थी। नवजात की मां शकीला ने कहा कि अब हमारी जिंदगी की खुशियां लौट आई हैं। पुलिस ने महिला को पूछताछ के लिए 17 जून तक रिमांड पर लिया है।
पश्चिम बंगाल की महिला, दो साल से रह रही थी ईंट भट्टे पर: कविता नाम की जिस महिला ने नवजात बच्चे को अगवा किया, वह मूलत: पश्चिम बंगाल की निवासी है। दो साल से वह उप्र के इटावा निवासी अपने प्रेमी अशोक कुमार जाटव के साथ ईंट भट्टे पर रह रही थी। पुलिस महिला के मूलनिवास के आधार पर यह जानने की कोशिश कर रही है कि उसने बच्चे को अगवा क्यों किया? प्रथम दृष्टया पुलिस का मानना है कि महिला निसंतान है, हो सकता है कि इसलिए उसने बच्चे को अगवा किया हो? पुलिस को यह भी शक है कि गिरफ्तार महिला की असल पहचान कुछ और भी हो सकती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn